ಫ್ಲೋರೈಡ್ ಗ್ಲಾಸ್ ವಿವಿಧ ಲೋಹಗಳ ಫ್ಲೋರೈಡ್‌ಗಳಿಂದ ಕೂಡಿದ ಆಕ್ಸೈಡ್ ಅಲ್ಲದ ಆಪ್ಟಿಕಲ್ ಗುಣಮಟ್ಟದ ಗ್ಲಾಸುಗಳ ಒಂದು ವಿಧ. ಅವುಗಳ ಕಡಿಮೆ ಸ್ನಿಗ್ಧತೆಯ ಕಾರಣದಿಂದ, ಅವುಗಳನ್ನು ಗ್ಲಾಸ್ ಟ್ರಾನ್ಸಿಶನ್ (ಅಥವಾ ಸಮ್ಮಿಲಿತಗೊಂಡಿರುವುದರಿಂದ ಫೈಬರ್ ಅನ್ನು ಹೊರತೆಗೆಯುವುದು) ಮೂಲಕ ಸಂಸ್ಕರಿಸುವಾಗ ಸ್ಪಟಿಕೀಕರಣವನ್ನು ಸಂಪೂರ್ಣವಾಗಿ ತಪ್ಪಿಸುವುದು ಬಹಳ ಕಷ್ಟ. ಹೀಗಾಗಿ, ಭಾರದ ಲೋಹದ ಫ್ಲೋರೈಡ್ ಗ್ಲಾಸುಗಳು (HMFG) ಬಹಳ ಕಡಿಮೆ ಆಪ್ಟಿಕಲ್ ಶಕ್ತಿಗುಂದುವಿಕೆಯನ್ನು ಪ್ರದರ್ಶಿಸುತ್ತವೆ, ಅವುಗಳನ್ನು ತಯಾರಿಸುವುದು ಬಹಳ ಕಷ್ಟ, ಅಲ್ಲದೇ ಅವು ಬಹಳ ದುರ್ಬಲವಾಗಿರುತ್ತವೆ ಮತ್ತು ಆರ್ದತೆ ಮತ್ತು ಇತರ ವಾತಾವರಣದ ಆಕ್ರಮಣವನ್ನು ತಡೆಯುವಲ್ಲಿ ಕಡಿಮೆ ಸಾಮರ್ಥ್ಯವನ್ನು ಹೊಂದಿರುತ್ತವೆ. ಅವುಗಳ ಅತ್ಯುತ್ತಮ ಗುಣಲಕ್ಷಣಗಳೆಂದರೆ ಹೈಡ್ರಾಕ್ಸಿಲ್ (OH) (3200–3600 cm) ಗುಂಪಿಗೆ ಸಂಬಂಧಿಸಿರುವ ಎಲ್ಲಾ ಆಕ್ಸೈಡ್-ಮೂಲದ ಗ್ಲಾಸುಗಳಲ್ಲಿರುವ ಹೀರುವಿಕೆ ಬ್ಯಾಂಡ್‌ನ ಅನುಪಸ್ಥಿತಿ.
ಒಂದು ಭಾರದ ಲೋಹದ ಫ್ಲೋರೈಡ್ ಗ್ಲಾಸ್‌ಗೆ ಉದಾಹರಣೆಯೆಂದರೆ ZBLAN ಗ್ಲಾಸ್ ಗುಂಪಾಗಿದ್ದು, ಅದು ಜಿರ್ಕೋನಿಯಮ್, ಬೇರಿಯಂ, ಲ್ಯಾಂಥನಂ, ಅಲ್ಯೂಮೀನಿಯಂ, ಮತ್ತು ಸೋಡಿಯಂ ಫ್ಲೋರೈಡುಗಳಿಂದ ಮಾಡಲ್ಪಟ್ಟಿರುತ್ತದೆ. ಅವುಗಳ ಪ್ರಮುಖವಾದ ತಾಂತ್ರಿಕ ಬಳಕೆಯೆಂದರೆ ಪ್ಲೇನರ್ ಮತ್ತು ಫೈಬರ್ ರೂಪದಲ್ಲಿರುವ ಆಪ್ಟಿಕಲ್ ವೇವ್‌ಗೈಡ್‌ಗಳಾಗಿ ಬಳಸುವಿಕೆ. ಅವುಗಳು ಮಿಡ್-ಇನ್‌ಫ್ರಾರೆಡ್ (2000–5000 nm) ಶ್ರೇಣಿಯಲ್ಲಿ ಅನುಕೂಲಕರವಾಗಿವೆ.
ಪ್ರಾರಂಭದಲ್ಲಿ HMFG ಗಳನ್ನು ಆಪ್ಟಿಕಲ್ ಫೈಬರ್ ಸಾಧನಗಳಿಗೆ ಬಳಸಲು ತೀರ್ಮಾನಿಸಲಾಗಿತ್ತು, ಏಕೆಂದರೆ ಇವುಗಳಲ್ಲಿ ಮಿಡ್-IR ಫೈಬರ್‌ಗಳ ಅಂತರ್ಗತ ನಷ್ಟವಾಗುವಿಕೆಯು 2 μm ವರೆಗೆ ಮಾತ್ರ ಪಾರದರ್ಶಕವಾಗಿರುವ ಸಿಲಿಕಾ ಫೈಬರ್‌ಗಳಿಗಿಂತ ಕಡಿಮೆಯಾಗಿತ್ತು. ಆದರೆ, ಬಳಕೆಯಲ್ಲಿ ಅಷ್ಟು ಕಡಿಮೆ ನಷ್ಟವಾಗುವಿಕೆಯನ್ನು ಅರಿಯಲಾಗಲಿಲ್ಲ, ಮತ್ತು ಫ್ಲೋರೈಡ್ ಫೈಬರ್‌ಗಳ ದುರ್ಬಲತೆ ಮತ್ತು ಹೆಚ್ಚಿನ ಬೆಲೆಯಿಂದಾಗಿ ಅವುಗಳನ್ನು ಪ್ರಾಥಮಿಕ ಬಳಕೆಗಾಗಿ ಆದರ್ಶಪ್ರಾಯವೆಂದು ಪರಿಗಣಿಸಲಾಗಲಿಲ್ಲ. ನಂತರದಲ್ಲಿ, ಇನ್ನೂ ಇತರ ಸಾಧನಗಳಲ್ಲಿ ಫ್ಲೋರೈಡ್ ಫೈಬರ್‌ಗಳ ಉಪಯೋಗವನ್ನು ಕಂಡುಹಿಡಿಯಲಾಯಿತು. ಅವುಗಳೆಂದರೆ ಮಿಡ್-IR ಸ್ಪೆಕ್ಟ್ರೋಸ್ಕೋಪಿ, ಫೈಬರ್ ಆಪ್ಟಿಕ್ ಸೆನ್ಸರ್‌ಗಳು, ಥರ್ಮಾಮೆಟ್ರಿ, ಮತ್ತು ಇಮೇಜಿಂಗ್. ಜೊತೆಗೆ, ಫ್ಲೋರೈಡ್ ಫೈಬರ್‌ಗಳನ್ನು YAG (yttria-alumina garnet) 2.9 μm ರ ಲೇಸರ್‌ಗಳಂತಹ ಮಾಧ್ಯಮಗಳಲ್ಲಿ ನಿರ್ದೇಶಿತ ಬೆಳಕಿನ‍ಅಲೆಯ ಪ್ರಸಾರಕ್ಕೆ ಬಳಸಬಹುದಾಗಿದ್ದು, ಇದು ವೈದ್ಯಕೀಯ ಸಾಧನಗಳಲ್ಲಿ (ಉದಾ: ನೇತ್ರಶಾಸ್ತ್ರ ಮತ್ತು ದಂತ ಚಿಕಿತ್ಸಾ ಶಾಸ್ತ್ರ) ಬಳಕೆಯಾಗುತ್ತದೆ.

ವಕ್ರೀಭವನದ ಸೂಚಕ
ಇತಿಹಾಸ
ಫ್ಲೋರೈಡ್‌ಗಳು
ಫೈಬರ್ ಆಪ್ಟಿಕ್ ಸಂವೇದಕಗಳು